Але добра ўсвядомiць, што я — беларус, мне дапамог замежны перыяд спартыўнай кар'еры. Гуляючы ў Славакii, я часта чуў папрокi ад мясцовых жыхароў: “Савецкi Саюз — краiна акупантаў, а значыць, i ты — акупант”. Акупантамi часцяком называлi ўсiх, хто размаўляў на “великом и могучем русском языке”. Там я i ўсвядомiў канчаткова: беларусы — самастойная нацыя. У нас такая мова мiлагучная! Безлiч прыгожых песень, свая культура. Чаму я павiнен размаўляць на мове чужой для мяне краiны? З той пары i iмкнуся размаўляць па-беларуску. Прывучаю да гэтага i сваiх дзяцей".